**Obchod so zbraňami**

**a mocenské záujmy vedú k eskalácii sýrskej krízy**

                Občianska vojna v Sýrii sa začala v roku 2011, potom ako v Sýrii vypukla vlna protestov proti vláde prezidenta Baššára al-Asada a jedinej vládnucej strane Baas, nadväzujúcich na Arabskú jar. Protesty medzičasom prerástli do dlhotrvajúceho násilia a bojov medzi ozbrojenými protivládnymi silami a armádou. Ide predovšetkým o klasickú destabilizáciu režimov, slúžiacu ako nový priestor na legálny aj ilegálny obchod so zbraňami. Tu sme svedkami nielen intervencie štátov bez mandátu OSN na sýrske územie, ale aj priamej dohody o vojenskej pomoci  oficiálnemu režimu zo strany Ruska.

                 Niekoľko faktov: počet mŕtvych – 470-tisíc. Počet zranených – 1,9 milióna. Ekonomické škody – 255 miliárd dolárov. Odhadovaná dĺžka života – klesla zo 70,5 rokov na 55,4 rokov. Tieto suché čísla ukazujú ako veľmi päťročná vojna zničila Sýriu. Prinieslo ich Sýrske centrum pre politický výskum. Okrem týchto obrovských škôd vojna značne destabilizujú celý región. Niektoré západné štáty dokonca stále zvažujú priamu vojenskú intervenciu v Sýrii, čo by mohlo spôsobiť konflikt omnoho väčších rozmerov, ak by sa na stranu Sýrie postavil jej spojenec, Irán.

                Vojna v zatiaľ prebieha ako mediálny šerm, lež akoby na život a smrť. Okrem vzájomného mediálneho osočovania USA na jednej strane a Ruska na strane druhej, sa už postupne prechádza k priamej vojenskej konfrontácii. Nedávne septembrové bombardovanie USA sýrskych vládnych síl so 62 obeťami v meste Deir al Zour vyhlasované za omyl,  ktorý sa však opakoval štyrikrát, svedčí o iných ako mierových záujmoch. Rusko na oplátku potom zaútočilo v stredu 21. septembra, keď z ruskej vojnovej lode v Stredozemnom mori vypustili bojovú raketu Kaliber, ktorá zasiahla americké koordinačné centrum umiestnené v Dar Ezza pri Aleppe. Zahynulo tam asi 20 dôstojníkov, amerických aj iných národností.

Medzinárodný mierový výbor preto vyslovuje vážne obavy, že takýmto postupom môže dôjsť k ďalšej eskalácii konfliktu až na globálnu úroveň. Trvá na tom, aby všetky štáty zúčastnené na konflikte prestali zásobovať sýrskych povstalcov a ISIL zbraňami a donútili ich tak, aby zasadli k rokovaciemu stolu.

Medzinárodný mierový výbor

S obsahom vyhlásenia súhlasili títo dostupní členovia :

Anton Barcík, Ing., CEO, Považská cementáreň, a.s., Ladce

Imrich Béreš, Ing., CEO, PSS, a.s.

Anton Blaha, JUDr., CSc., advokát, spisovateľ

Ján Blcháč, Ing., PhD, primátor mesta Liptovský Mikuláš

Jan Campbell, Ing. PhDr., biokybernetik, analytik, NSR

Peter Čatloš, Ing., PhD, podnikateľ, Malta

Zoltán Černák, Ing., agropodnikateľ

Ján Gabriel, Ing. predseda výboru združenia

Tibor Gašpar, PaedDr. Gen.

Ján Miškovský, Ing., podnikateľ, janom, s.r.o.

Peter Kasalovský, Dr., spoluiniciátor Medzinárodného mierového výboru a predstaviteľ združenia NEF Hospodársky klub

Jan Keller, prof. PhDr. PhD, sociológ, pedagóg, poslanec Európskeho parlamentu, Česká republika

Jozef Masarik, prof. RNDr. DrSc., dekan Fakulty MFaI UK

Peter Mihók, doc., Ing., CSc., predseda SOPK a predseda Svetovej komorovej federácie

Mikuláš Milko, Ing. CEO, CK Hydrotour, a.s.

Rudolf Yong Mosny, PhD, podnikateľ, S QUARED, New York City, Ltd.USA

Nancy Mosny, podnikateľka, S QUARED, New York City, Ltd. USA

Svetozár Naďovič, Ing., generálmajor

Rudolf Schuster, prezident Slovenskej republiky 1999-2004 (od 31. 5. 2016)

Heidy Schwarczová, Ing., PhD, rektorka SEVS

Vojtech Tkáč, prof. JUDr. PhD., pedagóg a medzinárodný expert

V Bratislave, 6. 10. 2016